Përhapja e bakteries rezistente ndaj antibiotikëve
Shkencëtarët janë të tronditur nga shpejtësia me të cilën rezistenca ndaj antibiotikëve të fuqishëm është në gjendje të përhapet nga kafshët tek njerëzit.
Kolistin është ilaçi i fundit që përdoret për t’i shpëtuar jetën e njerëzve kur të gjitha ilaçet e tjera dështojnë. thotë Francois Balloux, Drejtor i Insitutit të Gjenetikës në Universitetin e Londrës. Por edhe ky antibiotik po humbet fuqinë e tij. Bakteriet vdekjeprurëse si E. Coli ose salmonela mund të zhvillojnë rezistencë ndaj ilaçeve. Një studimi i ri i Universitetit të Londërs, i udhëhequr nga zoti Balloux, ka identifikuar shpejtësinë me të cilën gjeni i ndryshur që i reziston kolistin-it u shfaq në mesin e viteve 2000. Bakteria rezistente është gjetur edhe në ujërat e detit në plazhet braziliane. Ky studim u përqëndrua vetëm në një gjen rezistent. Shumë bakterie po zhvillojnë forma të tjera të rezistencës. Zyrtarja e shëndetësisë në Britani paralajmëroi kohët e fundit se rezistenca ndaj antibiotikëve mund të çojë në "fundin e mjekësisë moderne". thotë Dame Sally Davies nga Zyra Mjekësore e Anglisë. Shkencëtarët po punojnë për "forcimin" e ilaçeve ekzistuese si kolistini për t'i dhënë atyre fuqi shtesë kundër bakterieve rezistuese. Në aspektin afatgjatë, studiuesit thonë se nevojiten më shumë investime në zhvillimin e ilaçeve të reja, si dhe rishikimin e mënyrës se si përdoren antibiotikët në bujqësi dhe në klinika.